Закон дае станоўчы адказ на гэтае пытанне. Па-першае, Дзяржаўны сцяг можа выкарыстоўвацца ў дні дзяржаўных свят і святочных дзён, у час правядзення ўрачыстых мерапрыемстваў, якія ладзяцца дзяржаўнымі органамі і іншымі арганізацыямі. А таксама – падчас народных, працоўных, сямейных свят і ў іншыя памятныя даты. Такім чынам, Закон яўна дазваляе скарыстоўваць Дзяржаўны сцяг у час вяселля (нават без выкарыстання флагштока і дрэўка). Іншая справа, што агаворана аб забеспячэнні неабходнай павагі да сцяга.